BIll Gates contributed to the spread of coronavirus.
Lokalni teoretičari zavjera neosporno prate svjetske trendove u kreiranju i prenošenju dezinformacija i misinformacija., Facebookom se tako proteklih sati širi fotografija i popratni status koja Billa Gatesa, jednog od najbogatijih ljudi na svijetu i suosnivača Microsofta, netočno povezuje sa širenjem koronavirusa s ciljem depopulacije., “Otac Billa Gatesa vodi jedno od najutjecajnijih eugeničkih društava na svijetu, Billova žena Melinda je iznimno aktivna u fondaciji koja nosi njeno i muževo ime, a koja se bavi pitanjima eugenike: sterilizacije kroz cjepiva, kontrole i smanjenja stanovništva kroz GMO te međunarodne konferencije od prije par mjeseci pod nazivom Event 201 u kojoj je predstavljena simulacija svjetske pandemije novog koronavirusa. Gates nema nikakve veze s humanitarnim radom već psihopatijom u pravom smislu riječi”, navodi se u spornoj objavi Matrix Worlda., Hrvatski zavod za javno zdravstvo u svojoj je objavi prije nekoliko dana objavio kratki prikaz stanja s novim koronavirusom., “U prosincu 2019. uočeno je grupiranje oboljelih od upale pluća u gradu Wuhan, Hubei provincija u Kini. Oboljeli su razvili simptome povišene tjelesne temperature i otežanog disanja. Prema raspoloživim podacima, prvi slučaj razvio je simptome 8. prosinca 2019. Oboljeli su se u početku uglavnom epidemiološki povezivali s boravkom na gradskoj tržnici Huanan Seafood Wholesale Market, veleprodajnom tržnicom morskih i drugih živih životinja. Kao uzročnik početkom siječnja identificiran je novi Coronavirus (2019-nCoV) koji pripada istoj porodici koronavirusa kao i SARS-CoV”, napisali su., Simulacija globalne reakcije na pandemiju, u organizaciji Svjetskog ekonomskog foruma, Zaklade Bill i Melinda Gates te Centra za zdravstvenu sigurnost pri Školi javnog zdravlja Johns Hopkins, zaista su se održale pod nazivom Event 201 u listopadu 2019. godine., No, u modelu američkog stručnjaka s Johns Hopkinsa, nazvanom „Event 201 Pandemic Exercise“, a o kojemu je pisao i hrvatski portal Index, novi koronavirus godinama se razvija u svinjama da bi konačno preskočio na farmere u Brazilu. Kod oboljelih se počinju javljati simptomi nalik na gripu i virusnu upalu pluća – kod nekih blaži, kod drugih teški. To se podudara sa situacijom u Kini gdje je 2019-nCoV na tržnici ribom, mesom i životinjama prešao sa životinja na ljude. Postoje neke pretpostavke da dolazi preko zmija od šišmiša, no one još nisu potvrđene., Ipak, model Erica Tonera ne odgovara u potpunosti koronavirusu niti načinu koji se trenutno širi. Njegov model bio je tek slična simulacija koja je trebala omogućiti stručnjacima da uoče potencijalne probleme i poteškoće u suzbijanju pandemije, kako bi se bolje pripremili na takav ozbiljan izazov. (Video niže), , “Dugo sam mislio da je najvjerojatniji virus koji može uzrokovati pandemiju koronavirus”, rekao je Toner Buisness Insideru koji napominje da kineski koronavirus još uvijek nije proglašen pandemijom., Hrvatski zavod za javno zdravstvo i druge relevantne medicinske organizacije u ovim trenutcima preporučuju tek pridržavanje uobičajenih mjera opreza, kao što se inače savjetuje radi smanjenja rizika od drugih bolesti na putovanjima., Podsjetimo, Faktograf je već ranije pisao o teorijama urote povezanima s Billom Gatesom i depopulacijom. On naime, ne predlaže smanjenje broja ljudi na Zemlji kroz zdravstvene usluge i razvoj novih cjepiva, već se nada da će tehnološki iskoraci u ovim područjima rezultirati sporijim rastom globalne populacije. To je jedan od ciljeva Zaklade Bill i Melinda Gates, o kojem je osnivač Microsofta otvoreno govorio u nizu javnih nastupa, npr. u intervjuima za CNN\xa0i\xa0Forbes. Više možete pročitati ovdje: Želi li Bill Gates smanjiti broj ljudi na Zemlji?, , Zaklada Billa i Melinda Gates je među donatorima američkog Instituta Poynter, pri kojem je ustrojena Međunarodna mreža fact-checkera (International Fact-Checking Network, IFCN). Faktograf.hr član je IFCN-a, ali rad Faktografa nije financiran sredstvima Zaklade Billa i Melinde Gates. Informacije o izvorima financiranja portala Faktograf.hr dostupne su ovdje., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Bill Gates nije razvio novi koronavirus - Faktograf.hr